**জীবনটা যদি আমার হত**

**কামরুল হাছান**

জীবনটা যদি আমার হত

উড়ে বেড়াতাম পৃথিবীর এপার-ওপার কিবা গ্রহ-উপগ্রহ-নক্ষত্র রাজি

উল্লম্ব পাহাড়ের বাঁকে কিংবা সাগরের তলদেশে

মৃদু চাহনীতে লুকিয়ে হাসতাম

হাসতাম প্রিয়ার আলপনার খাঁজে খাঁজে

কিবা তার ফাল্গুন-বৈশাখে কান্তিমতী খোঁপা বাঁধা ফুলের বাঁধনে

জীবনটা যদি আমার হত।

জীবনটা যদি আমার হত

প্রভজন হয়ে ঘুরে বেড়াতাম

গ্রহ- পৃথিবীর একূল-ওকূল

বিটপীর ন্যায় হতাম প্রণয়ী

যেথায় পড়ত লুটায়ে হিতৈষী-অরাতি

একটু অমরাবতীর সম্ভোগে

যদি জীবনটা আমার হত।

জীবনটা যদি আমার হত

হতাম ব্রত মুক্তচিন্তামনায়

মুক্তার খোঁজে

যেথা লুকিয়ে হাসছে চক্ষুলোকের

অস্পষ্ট পথের ধূলাময়ী পথ-প্রান্তরে

হতাম ব্রত নতুন ত্রিশালয়ের খোঁজে

জীবনটা যদি আমার হত।

জীবনটা যদি আমার হত

হত না যেতে শঙ্খনীল কারাগারে

যেথায় অনেকে পড়েছে লুটায়ে

লেঠাময়ী বসুধার মায়াজালে

তব হত দুরিত পুণ্য ভূভৃৎতে

ধরায় থাকতাম আসাড়ও শান্তিতে

যদি জীবনটা আমার হত।

আপসোস! জীবনটা তো আর আমার নয়

যেথা পড়েছে আটকে পৃথিবীর মায়াজালে

পড়েছে লুটায়ে এপার-ওপারে

গলিত মিশ্রণে গলিয়ে হেলিয়ে

বহু জীবনের মায়াজালা-মায়াময়ে

আটকে পড়েছি বসুধার মায়াজালে

যদি জীবনটা আমার হত।

জীবনটা যদি আমার হত

আমি তো আর আমার নয়

আমি তো বহু জীবনের জীবনে

তব জীবন পড়েছে আটকে মায়াময়ী জীবনের জীবনে

জীবনটা যদি আমার হত

ভবঘুরে বেড়াতাম অজানাকে জানার খোঁজে

যদি জীবনটা শুধু আমার হত।

০৬.০৪.১৬ ওয়ারী, ঢাকা।