**মান-অভিমান**

**কামরুল হাছান**

এত রাগ করো না গো সখী

পাবে না সেথায়, খুঁজবে যেথায়

যে কুলে হারিয়েছে অনেকে প্রাণের সখা

এমন রাগ তুমি করো না গো সখী।

অভিমানের থাকে প্রাণ

হয় যদি তাহার ভালো মান

খারাপ মানের রসাতলে

হারিয়ে গিয়ে অভিমানের হয় কুষ্ঠপ্রাণ

এমন অভিমান করো না গো সখী।

হয় যদি অভিমানের গল্প-কথা

স্বপ্নের পাতায় পাতায় চলে আসে তাহা

যদি হয় তাহা কঠিন কথা

পুরোনো পাতায় পড়ে থাকে তাহা

চাই না আসুক সেথায়

এমন অভিমান করো না গো সখী।

অভিমানের কড়া কড়া মিষ্টি-দুষ্টু কথা

হয় যদি তাহা কথার কথা

যদি হয় তাহা স্বপ্ন-প্রাণের কথা

চাই তাহা কর তাহা

দেখতে চাই- এমন অভিমান করো গো সখী, করো তুমি সখী।

অভিমান ছাড়া জমে না প্রাণে প্রাণ

জমে না গো সখী হৃদয়েরও গান

ঠেলে দেয় দূরে অভিমানেই আবার

হয় যদি তাহা কঠিন মনের গান

এমন গান শুনিও না গো সখী

চাই না এমন প্রাণ, চাই একটু সখা-সখীর অভিমানী গান।

এত রাগ করো না গো সখী

পাবে না সেথায়, খুঁজবে যেথায়

যে কুলে হারিয়েছে অনেকে প্রাণের সখা

এমন রাগ তুমি করো না গো সখী।

ওয়ারী, ঢাকা।

বিকাল-০৪:৩৫, ১৫.০৩.১৬

\*\*\*\*\*\*\*\*\*\*\*