**হে বিধাতা**

**কামরুল হাছান**

অভিবাদন হে বিধাতা, অভিবাদন

করব পাঠ আমি এখন

তোমার কাছে লেখা প্রদীপ্ত-তৃপ্তিময়ী এ কবিতা

অভিবাদন হে বিধাতা, অভিবাদন।

অনুরোধ নয়- হে বিধাতা

এটাই আমার প্রাপ্য, এটাই আকুলতা

চাই না যেতে পরকালের তরে

চাই বাঁচতে তোমার এ বসুমতীতে

থাকতে চাই শুধু শস্য-শ্যামল বাংলার সরোবরের পাড়ে।

অনুরোধ নয়- হে বিধাতা

এটাই আমার প্রাপ্য, এটাই আকুলতা

চাই না যেতে ত্রিদশালয়ের গহীনে

যেতে চাই, চাই যেতে-

বসুমতীর জলনিধির পাড়ে।

বিধাতা, হে বিধাতা

থাকতে চাই- বাংলার শস্য-শ্যামল তটিনীর পাড়ে

বাঁচতে চাই শুধু এ বাংলার কূলে-কূলে

চাই না যেতে বাংলার মাটি হতে

হে বিধাতা, হে বিধাতা

নয় অনুরোধ, এটাই আকুলতা

চাই না যেতে, চাই বাঁচতে

হে বিধাতা আমার, হে বিধাতা।

অভিবাদন হে বিধাতা, অভিবাদন

তোমার কাছে লেখা আমার প্রদীপ্ত-তৃপ্তিময়ী এ কবিতা

অভিবাদন হে বিধাতা, অভিবাদন।

নবাবপুর রোড, ঢাকা।

০১.১১.১৬